Air India Station Manager Rambabu
ఎయిర్‌ఇండియా శాన్‌ఫ్రాన్సిస్కో సర్వీసులు పెంపు
హైదరాబాద్‌, నవంబరు 6: ప్రభుత్వరంగం లోని ఎయిర్‌ఇండియా భారత్‌ నుంచి శాన్‌ ఫ్రాన్సిస్కోకు కార్యకలాపాలు మరింతగా పెంచుతోంది. ప్రస్తుతం వారానికి మూడు విమానసర్వీసులను ఇకపై ఈనెల 21వ తేదీనుంచి ఆరు విమానాలకు పెంచుతుందని ఎయిర్‌ ఇండియా స్టేషన్‌ మేనేజర్‌ ఎ రాంబాబు వెల్లడించారు. హైదరాబాద్‌ నుంచి ఢిల్లీమీదుగా శాన్‌ఫ్రాన్సిస్కోకు అత్యంత అనువైన ప్రయాణ సౌకర్యం అందిస్తున్నట్లు ఆయన తెలిపారు. హైదరాబాద్‌లోని ప్రయా ణీకులకు అన్ని వీసా చెకింగ్‌, బ్యాగేజ్‌ చెకింగ్‌ పూర్తవుతుందని అన్నారు. వారానికి మూడు నుంచి ఆరు విమానాలకు పెంచడం వల్ల ప్రయాణీకులకు మరింత గా సేవలు చేరువచేసినట్లవుతుందని రాంబాబు వివరించారు. ఎయిర్‌ ఇండియాకు స్టార్‌ అలయన్స్‌ నెట్‌వర్క్‌లో ఉన్న సంస్థగా మంచి పేరుంది. దీనివల్ల అంతర్జాతీయంగా అన్నిరూట్లలోను వివిధ ఎయిర్‌లైన్స్‌తో కోడ్‌షేర్‌ ఒప్పందాలు సైతం చేసుకునేందుకు వీలవుతుంది.